نيزك
النيزك ( بالإنجليزيه "meteoroid" و اصلها "meteor" و هيا كلمه مشتقه من الكلمه (اليونانيه "meteōros") و معناها مرتفع فى الهوا) هوا جسيم فى النظام الشمسى بيتكون من حطام الصخور و ممكن يكون حجمه قد حبات الرمل الصغيره او بحجم صخره كبيره, المسار المتشاف للنيزك اللى بيدخل الغلاف الجوى الخاص بكوكب الارض اسمه الشهاب, كمان الاسم الشايع ليه هوا "الشهاب الساقط" ولو وصل النيزك سطح الارض فيكون اسمه الحجر النيزكى و فيه شهب بتعتبر جزء من زخات الشهب.

الشهب الساقطه كانت معروفه من زمان بس الظاهره ما اعتبرتش ظاهره فلكيه إلا فى اوائل القرن التسعتاشر.

مكونات النيازك 

1- النيازك الحديديه Iron Meteorites : و متكونه من اكتر من 98% من الحديد و النيكل.

2- النيازك الحديديه الحجريه Stony-Iron Meteorites: نصها مكون تقريبا من الحديد و النيكل و النصف التانى من نوع الصخر المعروف باسم الـ"اوليفين".

3- النيازك الحجريه Stony Meteorites: اللى بتشتمل على حجاره, و بتنقسم حجارتها لاكتر من نوع.

مصادر النيازك 

1) حزام الكويكبات: و هوا من اهم مصادر النيازك اللى ممكن توصل الارض, و موجود ما بين مدارى المريخ و المشترى مسافه كبيره بتحتوى كتير من الكتل الصخريه اللى بتكون احجامها ما بين حجم الزلط لمئات من الاميال فى العرض, و كتلة كل الصخور ما تزيدش عن 5% من كتلة القمر, و الكبير منها اسمه الكويكبات و احيانا بتنطلق كتل صخريه من مدارها و بتدخل جو الارض.

2) حزام كيوبر: و بيضم عدد كبير من الاجسام بس خطرها اقل بسبب وجود كوكب المشترى الى ليه جاذبيه رهيبه و اللى بيقلل من احتمال وصولها لينا.

3) الاجرام الناتجه عن اصطدام جسم بواحد من الكواكب, و الاجسام دى بتسبح بشكل متواصل فى المجموعه الشمسيه, و ممكن تشكل خطر باصطدامها بكوكب الارض.

الشهب 
الشهاب هوا شعاع ضوئى مرئى بيتكون لما يخترق النيزك الغلاف الجوى للارض و الشهب بتتكون فى المتكور الاوسط و معظمها ارتفاعه ما بين 75 كيلومتر و 100 كيلومتر.

الكره الناريه 
الكره الناريه هيا واحد من الشهب اللى بتكون متوهجه بشكل اكتر من العادى.

مدارات النيازك و الشهب 
النيازك بتدور حولين الشمس فى مدارات مختلفه بشكل كبير  و فيه نيازك بتدور مع بعض فى مدارات متماثله, و يمكن تكون بقايا المذنبات اللى بتكون وابلا شهبيا بينزل الارض, و ممكن ينتشر الحطام المتخلف عن الغازات الناتجه عن مرور الشهاب فى النهايه فى مدارات تانيه مختلفه و فيه نيازك تانيه ما بترتبطش باى سيل من النيازك المشتركه فى الاتجاه و السرعه .

روابط 

 Astronomers spot meteor streaking across central Ontario sky - CBC News 7 مارس 2008
 Meteoroids Page فى NASA's Solar System Exploration
 International Meteor Organization fireball page
 British Astronomical Society fireball page
 A Goddard Space Flight Center Science Question of the Week where the answer mentions that a fireball will cast a shadow.
 Meteor showers - view tips 
 Meteor shower predictions 
 Society for Popular Astronomy - Meteor Section
 Video - Meteor brilliantly lights up sky - and breaks into pieces - Canada - Times Online - November 24, 2008
 How meteor showers were linked to comets
 Science and History of the Perseid Meteor Shower
 North American Meteor Network
 International Meteor Organization
 American Meteor Society

شوف كمان 

 نيزك جبل كامل

لينكات

صور

مصادر 

نيزك